pythainlp/thai_wikipedia_clean_20230101 huggingface dataset:
ส่วนซิงเกิลอนิเมะ โดยเพลงเปิด "Cagayake! Girls" และเพลงปิด "Don't say 'lazy'" เปิดตัวโดยการติดชาร์ตโอริกอนประจำสัปดาห์ได้อันดับที่ 4 และ 2 โดยยอดจำหน่ายรวมในสัปดาห์แรกได้ทั้งหมดประมาณ 62,000 แผ่น และ 67,000 แผ่น ตามลำดับ มินิอัลบั้ม "Ho-Kago Tea time" (After School Tea Time) เปิดตัวโดยการติดชาร์ตโอริกอนประจำสัปดาห์ได้อันดับที่ 1 ยอดจำหน่ายรวม 67,000 แผ่น และเป็นครั้งแรกที่อัลบั้มเพลงจากตัวละครในอนิเมะที่ติดชาร์ตอันดับสูงสุด สำหรับซิงเกิลอนิเมะในซีซัน 2 โดยเพลงเปิด "Go! Go! Maniac" และเพลงปิด "Listen!!" เปิดตัวโดยการติดชาร์ตโอริกอนประจำสัปดาห์ได้อันดับที่ 1 และ 2 โดยยอดจำหน่ายรวมในสัปดาห์แรกได้ทั้งหมดประมาณ 83,000 แผ่น และ 76,000 แผ่น ตามลำดับ สำหรับเพลงเปิดและปิดในซีซัน 2 คือ "Utauyo! Mircale" และ "No, Thank You!" ยอดจำหน่ายรวมในสัปดาห์แรกประมาณ 85,000 แผ่น และ 87,000 แผ่น โดยติดชาร์ตโอริกอนในอันดับ 3 และ 2 โดยอันดับหนึ่งคือเพลง "This is Love" ของวง SMAP เพลง "No, Thank You!" และ "Utauyo! Miracle" ได้รับรางวัลแผ่นเสียงทองคำจาก RIAJ เมื่อเดือนสิงหาคม 2010 เนื่องจากมียอดจำหน่ายมากกว่า 100,000 แผ่น ซิงเกิล "Gohan wa Okazu"/"U&amp;I" เปิดตัวโดยการติดชาร์ตโอริกอนประจำสัปดาห์ได้อันดับที่ 3 โดยยอดจำหน่ายรวมในสัปดาห์แรกได้ทั้งหมดประมาณ 53,000 แผ่น
สำหรับยอดจำหน่ายของดีวีดีแผ่นแรกอนิเมะนั้น เปิดตัวได้อันดับที่ 7 ในชาร์ตโอริกอนประจำสัปดาห์ของวันที่ 29 กรกฎาคม 2009 ได้ยอดจำหน่ายรวม 8,000 ชุด ส่วน แผ่นบลูเรย์ นั้น ยอดจำหน่ายรวม 33,000 ชุด ในสัปดาห์เดียวกัน โดยติดชาร์ตอันดับสูงสุด ของชาร์ตโอริกอนบลูเรย์ และในเดือนสิงหาคม 2009 อนิเมะแผ่นแรกของ "K-ON!" เป็นทีวีอนิเมะที่ขายดีที่สุดในญี่ปุ่น โดยผู้ครองอันดับเดิมคือ "มาครอสฟรอนเทียร์" ซึ่งมียอดจำหน่ายของแผ่นแรกรวม 22,000 ชุด และปัจจุบันยอดขายบูลเรย์สูงสุดประจำปี 2009 ในญี่ปุ่น คือ "" ซึ่งมียอดจำหน่ายรวม 96,000 ชุด ซึ่ง "K-ON!" แผ่นแรกนั้นอยู่อันดับที่ 10 (ถ้าจัดลำดับกับอนิเมะด้วยกันแล้วจะอยู่อันดับที่ 5) ด้วยยอดจำหน่ายรวม 40,000 แผ่น "K-ON!" ก็ได้รับรางวัลชนะเลิศในสาขา Best TV Animation Award ในงาน Tokyo International Anime Fair ประจำปี 2010 และ "K-ON!!" ก็ได้รับรางวัลชนะเลิศในสาขา Best Television award ในงาน Animation Kobe Awards ประจำปี 2010 ด้วย
เมื่อต้นเดือนกันยายน 2010 ทางจังหวัดเกียวโต ได้ใช้ "K-On!!" มาช่วยประชาสัมพันธ์ในการสำรวจสำมะโนครัวของจังหวัด
มีการประกวดต่างๆ ในอินเทอร์เน็ต ได้แก่ มิโอะได้รับการโหวตให้ได้แชมป์ International Saimoe ประจำปี 2010 และชนะด้วยคะแนนโหวตที่มากที่สุดเท่าที่เคยเปิดโหวต และชนะการประกวด The best moe tournament Female Division หรืออีกชื่อคือ Korea saimoe ประจำปี 2010 อาซึสะชนะการประกวด Japan saimoe หรือ Animesaimoe ประจำปี 2010
เปียเตอร์ บรูเกล (ผู้พ่อ)
ศูนย์ฝึกอบรมและควบคุมระบบเครือข่ายคอมพิวเตอร์ มหาวิทยาลัยนเรศวร
ท่าอากาศยานนานาชาติพนมเปญ
ท่าอากาศยานนานาชาติพนมเปญ (; อากาสยานฐานอนฺตรชาติภนุมฺเพญ, ) เป็นท่าอากาศยานหลักของกัมพูชา ตั้งอยู่ห่างจากใจกลางกรุงพนมเปญไปทางตะวันตก 7 กิโลเมตร มีชื่อเดิมว่า "ท่าอากาศยานนานาชาติโปเชนตง" (; อากาสยานฐานอนฺตรชาติโพธิ์จินตุง, )
เมื่อวันที่ 6 กรกฎาคม พ.ศ. 2538 รัฐบาลกัมพูชาได้อนุมัติสัญญาสัมปทานกับกลุ่มบริษัท Société Concessionaire d’Aéroport (SCA) ซึ่งเป็นกิจการร่วมทุนระหว่างฝรั่งเศสและมาเลเซีย (Groupe GTM ถือหุ้นร้อยละ 70 และ Muhibbah Masterron of Malaysia ถือหุ้นร้อยละ 30) ให้ดำเนินการงานท่าอากาศยานนานาชาติโปเชนตงได้เป็นเวลา 20 ปี โดยที่กลุ่ม SCA ได้ดำเนินแผนการปรับปรุงท่าอากาศยานมูลค่า 110 ล้านเหรียญ ทั้งการก่อสร้างทางวิ่งใหม่ อาคารผู้โดยสาร อาคารคลังสินค้า โรงเก็บเครื่องบิน การติดตั้งระบบการบินลงสนามระดับ CAT III และไฟนำร่อง
คมชัดลึก อวอร์ด ครั้งที่ 5
คมชัดลึก อวอร์ด ครั้งที่ 5 จัดโดยหนังสือพิมพ์คมชัดลึก จัดเมื่อ วันที่ 13 กุมภาพันธ์ พ.ศ. 2551 โดยมีการมอบรางวัลมีทั้งสิ้น 33 รางวัล 4 ประเภทคือ ประเภทละครโทรทัศน์ ประเภทภาพยนตร์ ประเภทเพลงไทยสากล และ ประเภทเพลงลูกทุ่ง
สตาร์เอนเตอร์เทนเมนต์อวอร์ดส 2003 ครั้งที่ 2
สตาร์เอนเตอร์เทนเมนต์อวอร์ดส 2003 ครั้งที่ 2  หรือรางวัลผลงานบันเทิงยอดเยี่ยม ประจำปี 2546 คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2546 จัดขึ้นที่อาคารใหม่สวนอัมพรเมื่อวันที่ 19 พฤษภาคม 2547 โดย สมาคมนักข่าวบันเทิงแห่งประเทศไทย การจัดงานในครั้งนี้ถือเป็นครั้งที่ 2 หลังจากที่งดจัดงานไป 1 ปี (ปีพุทธศักราช 2545) นอกจากนี้ปีนี้เป็นปีแรกที่ใช้เลขของปีที่พิจารณาผลงานมาเป็นชื่องาน ซึ่งก่อนหน้านั้นใช้เลขปีที่จัดงานเป็นชื่องาน
รางวัลดาวรุ่งฝ่ายหญิงยอดเยี่ยม.
"มีผู้ได้รับรางวัล 2 คน"
Star Entertainment Awards 2003
ลินดอน บี. จอห์นสัน
เขาเกิดในบ้านไร่ในสโตนวอลล์ รัฐเท็กซัส จอห์นสันเป็นครูสอนโรงเรียนมัธยมและทำงานเป็นผู้ช่วยรัฐสภาก่อนที่จะชนะการเลือกตั้งสมาชิกสภาผู้แทนราษฎรสหรัฐในปี ค.ศ. 1937 จอห์นสันได้รับชัยชนะการเลือกตั้งสมาชิกวุฒิสภาสหรัฐจากรัฐเท็กสันในปี ค.ศ. 1948 ภายหลังจากได้รับชัยชนะในการเสนอชื่อของพรรคเคโมแครตด้วยคะแนนเสียงที่จำกัดอย่างไม่น่าเชื่อ เขาได้รับการแต่งตั้งให้ดำรงตำแหน่งเป็นวุฒิสภาผู้คุมเสียงข้างมาก ในปี ค.ศ. 1951 เขาได้กลายเป็นวุฒิสภาผู้นำเสียงข้างน้อยในปี ค.ศ. 1953 และวุฒิสภาผู้นำเสียงข้างมากในปี ค.ศ. 1955
เขากลายเป็นที่รู้จักกันจากบุคลิกภาพที่โดดเด่นและ"การปฏิบัติแบบจอห์นสัน" การถูกบีบบังคับอย่างก้าวร้าวของนักการเมืองที่มีอำนาจในการออกกฎหมาย พร้อมกับประธานสภาผู้แทนราษฎรสหรัฐ แซม เรย์เบิร์น วุฒิสภาผู้คุมเสียงข้างมาก Earle Clements และสภาผู้แทนราษฎรผู้คุมเสียงข้างมาก Carl Albert จอหน์สันไม่ได้ลงนามในคำแถลงการณ์ภาคใต้ซึ่งถูกร่างโดย Dixie South จากพรรคเดโมแครตในการประชุมรัฐสภาสหรัฐครั้งที่ 84 แม้ว่าตัวแทนของรัฐทั้งหมดที่มีการแบ่งแยกเชื้อชาติของโรงเรียนของรัฐเป็นสิ่งที่ถูกต้องตามกฎหมายก่อนจะเกิดคดีระหว่างบราวน์กับคณะกรรมการการศึกษา ปี ค.ศ. 1954 ที่ถูกตัดสินโดยศาลสูงสุดสหรัฐ ในฐานะที่เป็นผู้นำเสียงข้างมาก จอห์นสันได้ควบคุมผ่านกระบวนกฎหมายสิทธิพลเมือง ปี ค.ศ. 1957 และ ค.ศ. 1960 การร่างกฎหมายสิทธิพลเมืองฉบับแรกที่ส่งผานโดยรัฐสภาสหรัฐ ตั้งแต่ยุคบูรณะ (ค.ศ. 1863–1877).
จอห์นสันได้ถูกนำเสนอชื่อจากพรรคเดโมแครตในการเลือกตั้งประธานาธิบดี ปี ค.ศ. 1960 แม้ว่าจะไม่ประสบความสำเร็จ เขาก็ตอบรับคำเชิญของวุฒิสภา จอห์น เอฟ. เคนเนดีจากรัฐแมสซาชูเซตส์ให้มาเป็นเพื่อนร่วมงานของเขา พวกเขาต้องการที่จะเอาชนะการเลือกตั้งอย่างใกล้ชิดกับรายชื่อสมาชิกผู้สมัครรับเลือกตั้งของพรรครีพับลิกันอย่างริชาร์ด นิกสัน และ Henry Cabot Lodge Jr. เมื่อวันที่ 22 พฤศจิกายน ค.ศ. 1963 เคเนดีถูกลอบสังหารและจอห์นสันได้สืบทอดตำแหน่งประธานาธิบดีต่อจากเขา ปีต่อมา จอห์สันได้รับชัยชนะอย่างถล่มทลาย เอาชนะวุฒิสมาชิก Barry Goldwater จากรัฐแอริโซนา ด้วยคะแนนโหวตนิยม 61.1 เปอร์เซ็นต์ จอห์สันได้รับส่วนแบ่งขนาดใหญ่ของคะแนนโหวตนิยมสูงสุดของผู้สมัครรับเลือกตั้งรายใดก็ตาม นับตั้งแต่ไม่มีใครเลยที่จะออกมาโต้แย้งในการเลือกตั้งปี ค.ศ. 1820
ในนโยบายภายในประเทศ จอห์นสันได้ออกแบบร่างกฎหมาย"มหาสังคม" เพื่อขยายสิทธิพลเมือง การเผยแพร่กระจายข่าวต่อสาธารณะ โครงการประกันสุขภาพของรัฐบาลกลางแก่ผู้สูงอายุและผู้ทุพพลภาพ(เมดิแคร์) แก่ผู้พิการและผู้มีรายได้น้อย(เมดิเคด) ความช่วยเหลือด้านการศึกษา ศิลปะ และการพัฒนาในเมืองและชนบท บริการแก่สาธารณะ และ"สงครามบนความยากจน"ของเขา ได้รับความช่วยเหลือเพียงบางส่วนจากเศรษฐกิจที่กำลังเติบโต สงครามบนความยากจนได้ช่วยชีวิตแก่ชาวอเมริกันหลายล้านคนได้ก้าวผ่านเส้นความยากจนในช่วงการบริหารปกครองของเขา การร่างกฎหมายสิทธิพลเมืองที่เขาลงนามในกฎหมายห้ามเลือกปฏิบัติทางเชื้อชาติในสถานที่สาธารณะ การค้าระหว่างรัฐ สถานที่ทำงานและที่อยู่อาศัย กฎหมายสิทธิในการลงคะแนนเสียงได้ห้ามข้อกำหนดบางประการในรัฐทางใต้ที่ใช้ในการตัดสิทธิการออกเสียงของชาวแอฟริกันอเมริกัน ด้วยการผ่านกฎหมายคนเข้าเมืองและสัญชาติ ปี ค.ศ. 1965 ระบบการเข้าเมืองของประเทศได้รับการปฏิรูป ส่งเสริมการอพยพเข้าเมืองจากภูมิภาคอื่นๆ ที่ไม่ได้มาจากยุโรป การดำรงตำแหน่งประธานาธิบดีของจอห์นสันเป็นจุดสูงสุดของลัทธิเสรีนิยมสมัยใหม่หลังยุคสัญญาใหม่
ในนโยบายต่างประเทศ จอห์นสันได้เพิ่มการมีส่วนร่วมมากขึ้นของอเมริกันในสงครามเวียดนาม ในปี ค.ศ. 1964 สภาคองเกรสได้ผ่านลงมติอ่าวตังเกี๋ย ซึ่งทำให้จอห์นสันมีอำนาจในการใช้อำนาจในการใช้กำลังทหารในเอเชียตะวันออกเฉียงใต้โดยปราศจากการขออนุมัติในการประกาศสงครามอย่างเป็นทางการ บุคลากรทางทหารชาวอเมริกันจำนวนมากในเวียดนามได้เพิ่มขึ้นอย่างรวดเร็ว จากจำนวนที่ปรึกษาทางทหาร 16,000 นายที่ไม่มีบทบาทในการรบในปี ค.ศ. 1963 ถึง 525,000 นายในปี ค.ศ. 1967 มีจำนวนมากในบทบาทการรบ การบาดเจ็บล้มตายของชาวอเมริกันได้เพิ่มสูงขึ้นและกระบวนการสันติภาพได้หยุดนิ่ง ความกังวลที่เพิ่มขึ้นจากสงครามได้กระตุ้นให้เกิดขบวนการเคลื่อนไหวต่อต้านสงครามขนาดใหญ่ที่โกรธเกรี้ยวโดยส่วนใหญ่เป็นนักศึกษาที่ยังไม่บรรลุนิติภาวะในการเกณฑ์ทหารภายในเขตมหาวิทยาลัย
จอห์นสันต้องเผชิญหน้ากับปัญหาที่เพิ่มมากขึ้น เมื่อการก่อจลาจลในช่วงฤดูร้อนซึ่งเริ่มต้นขึ้นในเมืองใหญ่ ในปี ค.ศ. 1965 และอัตราการก่ออาชญากรรมก็เพิ่มสูงขึ้น เนื่องจากฝ่ายตรงข้ามได้เรียกร้องนโยบาย"กฎหมายและระเบียบ" ในขณะที่จอห์นสันได้เริ่มดำรงตำแหน่งประธานาธิบดีด้วยความเห็นชอบอย่างกว้างขวาง การสนับสนุนแก่เขาได้ลดลง เนื่องจากสาธารณชนเริ่มไม่พอใจทั้งสงครามและความรุนแรงที่เพิ่มขึ้นในบ้าน ในปี ค.ศ. 1968 พรรคเดโมแครตได้แยกตัวเป็นฝ่ายต่อต้านสงคราม ซึ่งได้ประณามต่อจอห์นสัน เขาได้ยุติการเสนอชื่อเข้ารับการเลือกตั้งของเขา ภายหลังจากจบการแข่งขันอย่างน่าผิดหวังในนิวแฮมป์เชียร์เบื้องต้น นิกสันได้รับเลือกตั้งสืบทอดตำแหน่งต่อจากเขา ในขณะที่แนวร่วมสัญญาใหม่ที่ครองอำนาจการเมืองของประธานาธิบดีมา 36 ปี ต้องล่มสลายลง ภายหลังจากเขาออกจากตำแหน่งในเดือนมกราคม ค.ศ. 1969 จอห์นสันได้เดินทางกลับไปที่ไร่ฟามปศุสัตว์ในรัฐเท็กซัส ซึ่งเขาเสียชีวิตด้วยอาการหัวใจวาย เมื่ออายุ 64 ปี เมื่อวันที่ 22 มกราคม ค.ศ. 1973
เขาได้รับการจัดอันดับให้เป็นที่ชื่นชอบของนักประวัติศาสตร์หลายคน เนื่องจากนโยบายภายในประเทศของเขาและการผ่านกฎหมายสำคัญหลายฉบับที่ส่งผลกระทบต่อสิทธิพลเมือง การควบคุมอาวุธปืน การอนุรักษ์ที่ดินรกร้างว่างเปล่า และความมั่งคงทางสังคม แม้ว่าเขาจะถูกวิพากษ์วิจารณ์อย่างมากเกี่ยวกับการขยายตัวของสงครามเวียดนาม
เครื่องยนต์โตโยต้า JZ
เครื่องยนต์ JZ ผลิตโดยโตโยต้า เพื่อแทนเครื่องยนต์ M เป็นเครื่องยนต์ 6 ลูกสูบ แถวเรียง DOHC 24 valve ระบบขับเคลื่อนล้อหลัง ระบายความร้อนด้วยน้ำ ทำการผลิตและจำหน่าย เดือนสิงหาคม พ.ศ. 2533 ถึง เดือนมิถุนายน พ.ศ. 2540 ผลิตออกมาทั้งหมด 2 รุ่น คือ 1JZ และ 2JZ เครื่องยนต์ที่ออกมาทดแทนรุ่นนี้ในปัจจุบันคือ เครื่องยนต์ GR
ความหมายของรหัสเครื่องยนต์ JZ.
รหัสเครื่องยนต์ไม่รวมเครื่องหมายขีดกลาง (-)
เครื่องยนต์ 1JZ.
เครื่องยนต์ 1JZ เป็นเครื่องยนต์วางตามยาวไปกับลำตัวรถ ปริมาตรความจุ 2,491 C.C. ความกว้างกระบอกลูกสูบ x ช่วงชัก 86 x 71.5 มี 6 ลูกสูบ แบบ 6 ลูกสูบเรียง (แบบ 6 ลูกสูบ DOHC 24 V.) มีเกียร์ M/T (เกียร์ธรรมดา) และ เกียร์ A/T (เกียร์อัตโนมัติ)
เครื่องยนต์ 1JZ-GE (ต่ำกว่าปี 96)
แบบ DOHC 6 สูบแถวเรียง
ความจุกระบอกสูบ 2491 cc.
แรงม้า (PS/RPM) 180/6000
แรงบิด (KG-M/RPM) 24.0/ 4800
ความกว้าง x ช่วงชัก 86.0 x 71.5
กำลังอัด 8:1
เครื่องยนต์ 1JZ-GE (ปี 96 ขึ้นไป)
แรงม้า (PS/ RPM) 200/6000
แรงบิด (KG-M/RPM) 26.0/4000
กำลังอัด 10.5:1
เครื่องยนต์ 2JZ.
เครื่องยนต์ 2JZ ปริมาตรความจุ 2,997 C.C. ความกว้างกระบอกลูกสูบ 86 x ช่วงชัก 86 มิลลิเมตร
VVTi.
VVTi (VARIABLE VALVE TIMING-INTELLIGENCE) เป็นระบบแปรผันการเปิด-ปิดวาล์ว เพื่อให้เกิดกำลังสูงอย่างต่อเนื่องในช่วงกว้าง และมีการตอบสนองดีทุกความเร็วรอบของเครื่องยนต์ 4 จังหวะที่ใช้กันทั่วไป มีการทำงานแบ่งเป็น 4 จังหวะ ดูด-อัด-ระเบิด-คาย โดยการหายใจเข้าในจังหวะดูดและการหายใจออกในจังหวะคายของเครื่องยนต์ ทำโดยผ่านตัววาล์วไอดีและไอเสีย ซึ่งมีการควบคุมการเปิด-เปิดด้วยลูกเบี้ยวบนแคมชาฟต์ (เพลาราวลิ้น) ทำหน้าที่กำหนดให้มีช่วงระยะเวลา ความนาน และระยะยกของการเปิดวาล์วตามที่ออกแบบไว้
เครื่องยนต์ 1JZ
บอสเนีย
จุยเซ็ปปิ เซซาริ
ใบอนุญาตขับคอมพิวเตอร์ยุโรป
ใบอนุญาตขับคอมพิวเตอร์ยุโรป  หรือ อีซีดีแอล เป็นการทดสอบความรู้ด้านคอมพิวเตอร์ที่จัดขึ้นโดยองค์กรอีซีดีแอล
International Computer Driving License
รายชื่อกล้วยไม้ในประเทศไทย
จิตรกรรมภาพชีวิตประจำวัน
ดัลลัส
Everlasting (โบอา)
สนามบินโปเชนตง
นนุสรณ์ พจน์พิพัฒน์
บิดาผู้ก่อตั้งสหรัฐ
บิดาผู้ก่อตั้งสหรัฐ  หมายถึง ผู้นำทางการเมืองที่ได้ลงนามในคำประกาศอิสรภาพในช่วงปี ค.ศ. 1776 หรือได้มีส่วนร่วมในสงครามการปฏิวัติอเมริกา ในฐานะผู้นำผู้รักชาติผู้ได้มีส่วนร่วมร่างรัฐธรรมนูญสหรัฐ ซึ่งเกิดขึ้นเมื่อ 11 ปีให้หลัง ในช่วงสงครามประกาศอิสรภาพ บิดาผู้ก่อตั้งสหรัฐ คือผู้ที่ถูกต่อต้านโดยพวกนิยมกษัตริย์แห่งราชวงศ์อังกฤษ ซึ่งกลุ่มนี้ปฏิเสธการประกาศอิสรภาพ แม้ในระยะหลัง ฝ่ายนิยมกษัตริย์ในอาณานิคมเกือบทั้งหมด ก็ยังคงอยู่ในประเทศสหรัฐ และเมื่อมีรัฐบาลแห่งประเทศใหม่ขึ้นในปีค.ศ. 1783 กลุ่มนี้ก็ได้ให้การสนับสนุนรัฐบาลใหม่ที่เกิดขึ้น
นักประวัติศาสตร์ชาวอเมริกัน ริชาร์ด บี มอร์ริส ได้เขียนหนังสือ "Seven Who Shaped Our Destiny: The Founding Fathers as Revolutionaries" ขึ้นในปี พศ. 2515
ได้กล่าวถึงเจ็ดบุคคลสำคัญในกลุ่มบิดาผู้ก่อตั้งสหรัฐ อันประกอบไปด้วย
ประธานาธิบดี วาร์เรน จี. ฮาร์ดิง ได้รับความไว้วางใจกับตำแหน่งของเหรียญ "Founding Fathers" ในคำปราศรัยสำคัญที่ 1916 Republican National Convention ในตอนที่เขายังเป็นสมาชิกวุฒิสภาสหรัฐ
จักรพรรดิเสี้ยวหมิน
จักรพรรดิเสี้ยวหมินแห่งราชวงศ์โจว หรือ เสี้ยวหมินตี้ (Xiaomindi) (ค.ศ. 542 - 557) จักรพรรดิองค์แรกแห่งราชวงศ์โจวเหนือ พระนามเดิมว่า "อี่วเหวินเจวี๋ย" (Yuwen Jue) ประสูติเมื่อ ค.ศ. 542 (พ.ศ. 1085) โดยทรงเป็นบุตรชายของ อี่วเหวินไท่ (Yuwen Tai) ขุนพลแห่ง ราชวงศ์ฉีเหนือ
เมื่อพระชนม์ได้เพียง 15 พรรษา ก็ทรงขึ้นครองราชย์เป็นจักรพรรดิองค์แรกของเป่ยโจว ทรงพระนามว่า จักรพรรดิเสี้ยวหมินตี้ (ค.ศ. 557) แต่ทรงครองราชย์ได้ไม่นาน ก็ถูก อวี่เหวินฮู่ (Yuwen Hu) ผู้สำเร็จราชการแผ่นดิน ปลดออกจากราชสมบัติและวางยาพิษปลงพระชนม์
อี่วเหวินฮู่ ได้สถาปนาองค์ชายอี้ว์เหวินหยู ซึ่งเป็นพระเชษฐา ขึ้นเป็น จักรพรรดิโจวหมิงตี้
ซือหม่า หลุน
สุมา หลุน  หรือ ซือหม่า หลุน (ก่อน ค.ศ. 249 - 5 มิถุนายน ค.ศ. 301) เป็นลูกชายคนสุดท้องของสุมาอี้ กุนซือคนสำคัญของฝ่ายวุยก๊กในสมัยสามก๊ก สันนิษฐานว่าทรงประสูติก่อน ค.ศ. 249 (พ.ศ. 792) เพราะสุมาอี้ผู้เป็นบิดานั้นถึงแก่กรรมในปี ค.ศ. 251 (พ.ศ. 794) เป็นหนึ่งในบุคคลสำคัญในช่วงสงครามแปดอ๋อง
เขาเข้ารับราชการกับ วุ่ยก๊ก เหมือนพ่อกับพี่ชายทั้งหลายและได้รับตำแหน่งขุนนางเล็กๆปกครองเมืองชนบท ต่อมาสุมาเอี๋ยน (Sima Yan) โค่นล้มตระกูลโจและก่อตั้งราชวงศ์จิ้น ขึ้น เขาจึงได้รับการอวยยศเป็นอ๋อง แห่งชีจิ๋ว และดำรงตำแหน่งแม่ทัพกับเจ้าเมืองด้วย แต่ว่าตัวเขานั้นทำหน้าที่ได้แย่เอามาก ๆ หลายครั้งที่เขาหันไปก่อความผิดเสียเอง เช่น สั่งให้ลูกน้องติดสินบนแรงงานเพื่อลักลอบขโมยขนสัตว์ของราชสำนักมาเป็นของตัวเอง แต่สุมาเอี๋ยนอภัยโทษให้เขาทุกครั้งเนื่องจากเป็นญาติกัน ต่อมาในรัชสมัยของ พระเจ้าจิ้นฮุ่ย (Emperor Hui) เขาได้ถูกแต่งตั้งให้เป็นผู้ดูแลกำลังทหารแคว้นฉิน แต่เนื่องจากการบริหารที่ผิดพลาดทำให้ ชนเผ่าตี (Di) และ ชนเผ่าเกี๋ยง (Qiang) ไม่พอใจจนก่อกบฏ เขาจึงถูกเรียกตัวกลับไปประจำที่เมืองลกเอี๋ยน แทน ทำให้เขาถือโอกาสเข้าประจบสอพลอ เจี่นหนานเฟิง (Jia Nanfeng) ฮองเฮาของพระเจ้าจิ้นฮุ่ยเพื่อหวังการเลื่อนยศ แต่โดนที่ปรึกษาของเจี่ยหนานเฟิงทัดทานไว้เสียก่อน
ต่อมาในปี ค.ศ. 299 เจี่ยหนานเฟิง ได้ทำการปลดรัชทายาทองค์ปัจจุบันที่เกิดจากนางสนมทิ้ง จนทำให้เกิดกบฏขุนนางที่สนับสนุนองค์รัชทายาท สุมาหลุนเองได้เข้าร่วมกบฏครั้งนี้ด้วย แต่ว่าเขากลับมีแผนการร้ายอื่นอยู่ในใจ เขาทำตัวเหมือนเป็นสายลับสองหน้ายุยงให้เจี่ยหนานเฟิงสังหารองค์รัชทายาททิ้งเพื่อจัดการปัญหาที่ต้นเหตุ ซึ่งเจี่ยหนานเฟิงเชื่อคำแนะนำของเขา องค์รัชทายาทจึงถูกลอบสังหารลงในปี ค.ศ. 300 จากนั้นสุมาหลุน ได้นำกำลังเข้าจับกุม เจี่ยหนานเฟิง และฆ่าล้างบางคนในตระกูลของเธอ สุดท้ายบีบบังคับให้เธอกินยาพิษฆ่าตัวตาย ทำให้เขาได้รับตำแหน่งผู้สำเร็จราชการมาครอง แต่ด้วยการยั่วยุของที่ปรึกษาเขา ซุนฮิว (Sun Xiu) ทำให้เขาปลดพระเจ้าจิ้นฮุ่ยทิ้งและแต่งตั้งตัวเองเป็นฮ่องเต้แทน พระเจ้าจิ้นฮุ่ย ได้ถูกกักตัวอยู่แต่ในคฤหาสน์ ส่วนว่าที่รัชทายาทองค์ถัดไปล้วนถูกเขาสังหารสิ้น
การกระทำอันอุกอาจของสุมาหลุน ทำให้เกิดความไม่พอใจขึ้นทั่วทุกหนแห่ง เขาจึงตบรางวัลให้กับเชื้อพระวงศ์และขุนนางมากมายเพื่อลดกระแสต่อต้านลง แต่ยังมีอ๋องอยู่อีก 3 คนที่ทำให้เขาเป็นกังวล ได้แก่ สุมาจ่ง (Sima Jiong) อ๋องแห่งแคว้นฉี, สุมาหยิง (Sima Ying) อ๋องแห่งเซงโต๋ (เฉิงตู) และ สุมาหยง (Sima Yong) อ๋องแห่งเหอเป่ย์ เนื่องจากพวกเขาทุกคนล้วนมีกำลังทหารส่วนตัวที่แข็งแกร่งอยู่ ซุนฮิว จึงได้วางแผนจะส่งลูกน้องคนสนิทไปทำงานด้วยเพื่อหวังให้ช่วยสอดส่องพฤติกรรม สุมาจ่ง เป็นคนแรกที่ตอบปฏิเสธและประกาศตัวเป็นกบฏโดยมีจุดมุ่งหมายเพื่อคืนอำนาจให้พระเจ้าจิ้นฮุ่ย สุมาหยิง, สุมาอ้าย (Sima Ai) และอ๋องอีกจำนวนนึงขอเข้าร่วมด้วย ทางด้าน สุมาหยง นั้นตอนแรกว่าจะเข้าร่วมกับ สุมาหลุน แต่เมื่อเห็นจำนวนอันมหาศาลของกองทัพกบฏรีบกลับลำมาอยู่ฝ่ายนี้ด้วยอีกคนนึง ต่อหน้ากองทัพกบฏที่มีกำลังทหารมากกว่ากันหลายเท่า กองทัพของสุมาหลุน จึงพ่ายแพ้อย่างสิ้นเชิง
สุมาหลุน ถูกจับกุมและปลดออกจากตำแหน่งฮ่องเต้ทั้งที่พึ่งครองราชย์ได้เพียงแค่ 3 เดือน พระเจ้าจิ้นฮุ่ย ได้ถูกเชิญกลับมาดำรงตำแหน่งฮ่องเต้อีกครั้งนึง ส่วนสุมาหลุน นั้นถูกบีบบังคับให้ฆ่าตัวตาย ลูกชายทุกคนของสุมาหลุน, ซุนฮิวและลูกน้องที่เหลือทั้งหมดล้วนถูกประหารทิ้ง
พระอรรคชายาเธอ
จักรพรรดิจิ้นหยวน
จักรพรรดิจิ้นหยวนตี้  (ค.ศ. 276 − 3 มกราคม ค.ศ. 323) จักรพรรดิแห่งราชวงศ์จิ้น (Jin) และทรงเป็นจักรพรรดิองค์แรกแห่ง ราชวงศ์จิ้นตะวันออก (Eastern Jin)
ทรงเป็นเหลนของสุมาอี้ (Sima Yi) มีนามว่า สุมารุย (หรือ ซือหม่ารุ่ย, 司馬睿) ประสูติเมื่อ ค.ศ. 276 (พ.ศ. 819) ที่เมืองลกเอี๋ยง (Luo Yang) เมื่อ ราชวงศ์จิ้นตะวันตก ล่มสลายในปี 316 ซือหม่ารุ่ย จึงถือโอกาสตั้งตนขึ้นเป็น จักรพรรดิจิ้นหยวนตี้ (ค.ศ. 317 − 323)
จักรพรรดิจิ้นหยวนตี้สวรรคตในปี ค.ศ. 323 (พ.ศ. 866) ขณะพระชนม์ได้ 47 พรรษา องค์รัชทายาทสุมาจ้าว หรือซือหม่าจ้าว จึงขึ้นครองราชย์สืบต่อมาเป็น จักรพรรดิจิ้นหมิงตี้
ซือหม่าหลุน
จักรพรรดิหมิน
จักรพรรดิหมินตี้ (Min Di) สามารถหมายถึง
จักรพรรดิหมิ่นตี้
จักรพรรดิจิ้นหมิง
จักรพรรดิจิ้นหมิง  (ค.ศ. 299 − 18 ตุลาคม ค.ศ. 325) เป็นจักรพรรดิจีนรัชกาลที่ 2 ในราชวงศ์จิ้นตะวันออก (Eastern Jin) มีพระนามเดิมว่าซือหม่า เซ่า
สุทธิพงษ์ วัฒนจัง หรือ ชมพู ฟรุตตี้ เกิดวันที่ 7 สิงหาคม พ.ศ. 2507 เป็นมือกีตาร์วงโฟล์คซอง นานา และนักร้องนำของวงฟรุตตี้ วงดนตรีสตริง และเป็นนักแต่งเพลงและโปรดิวเซอร์ชื่อดัง ของอาร์เอส มีผลงานควบคุมการผลิต หรือแต่งเพลงให้กับศิลปินในสังกัดมากมายเช่น เกิร์ลลีเบอร์รี, ทู, เดอะเน็กซ์, เรนโบว์, ไอน้ำ, เฟลม, ศิลปินค่ายกามิกาเซ่รุ่นแรก ฯลฯ โดยเฉพาะงานเพลงประกอบละครโทรทัศน์หลายเรื่อง ที่สร้างชื่อเสียงให้กับชมพูเป็นอย่างดีในฐานะนักแต่งเพลง เช่น "กนกลายโบตั๋น","คู่กรรม","ดวงตาสวรรค์","หงษ์ทอง","มณีร้าว","สายโลหิต","ญาติกา","รัตนโกสินทร์" ฯลฯ
จบการศึกษาระดับปริญญาตรี คณะรัฐศาสตร์ มหาวิทยาลัยรามคำแหง
ชมพูยังมีผลงานการแสดง ละคร และ ภาพยนตร์ หลายเรื่อง ส่วนใหญ่ได้รับบทเป็นเพื่อนของพระเอกหรือตัวสร้างสีสันในเรื่อง และยังเป็นกรรมการการตัดสินของ ทรู อคาเดมี่ แฟนเทเชีย
ตำแหน่งสูงสุดในบริษัท อาร์เอส จำกัด (มหาชน) ของเขา คือ รองกรรมการผู้อำนวยการฝ่ายผลิตธุรกิจเพลงไทย ทั้งเป็นผู้ก่อตั้งและผู้บริหารค่ายกามิกาเซ่ ต่อมาจึงลาออก โดยดำรงตำแหน่งเป็นผู้บริหารอาวุโสฝ่ายดูแลคอนเทนท์ศิลปิน บริษัทโซนี่ มิวสิก (ไทยแลนด์) จำกัด ได้ผลิตศิลปินที่มีชื่อเสียงอย่างซิงกูล่า เป็นต้น
ปัจจุบันเป็นผู้บริหารที่ บริษัท เจเอสแอล โกลบอล มีเดีย จำกัด ในตำแหน่ง ผู้ช่วยกรรมการผู้จัดการ
ด้านชีวิตครอบครัวสมรสกับ จุฑามาศ อิสสรานุกฤต หรือ บุ๋ม ปุยฝ้าย แฟนสาวที่คบกันตั้งแต่อัลบั้ม รวมดาว โดยจัดพิธีหมั้นกันเมื่อวันที่ 9 มีนาคม พ.ศ. 2532 ที่ห้องวิภาวดีบอลรูม มี เสกสรรค์ ภู่ประดิษฐ์ อดีตพิธีกรรายการ โลกดนตรี เจ้าของฉายา โฆษกคนยาก ซึ่งทั้งคู่ให้ความเคารพ (ปัจจุบันนี้เสกสรรค์ได้เสียชีวิตลงแล้ว) เป็นพิธีกร โดยมีนักข่าวติดตามทำข่าวจำนวนมากและท่ามกลางความยินดีของแฟนคลับของทั้งสองฝ่ายและได้มีพิธีมงคลสมรสเมื่อวันที่ 20 มีนาคม พ.ศ. 2536 ที่ห้องเลิศวนาลัย โรงแรมฮิลตัน (ปัจจุบันคือโรงแรมสวิสโฮเต็ลปาร์คนายเลิศ) มีลูกสาวด้วยกัน 2 คนคือ น้องเพนกวิน(เพ็ญกวิณ วัฒนจัง)​ และ น้องกีวี่(พิณกวี วัฒนจัง)​
กรวิก
คมชัดลึก อวอร์ด ครั้งที่ 4
คมชัดลึก อวอร์ด ครั้งที่ 4 จัดโดยหนังสือพิมพ์คมชัดลึก ที่บีอีซี เทโร ฮอลล์ (บางกอก ฮอลล์) สวนลุมไนท์บาซาร์
แอมีลอยด์
แอมีลอยด์  เป็นกลุ่มของโปรตีนเส้นใยไม่ละลายน้ำซึ่งมีโครงสร้างจำเพาะร่วมกัน การสะสมของแอมีลอยด์ในอวัยวะต่างๆ อย่างผิดปกติทำให้เกิด โรคแอมีลอยด์ (amyloidosis) ซึ่งมีบทบาทสำคัญในโรคความเสื่อมของระบบประสาทหลายโรค
Amyloid
อะไมลอยด์
แอมีลอยด์ บีตา
แอมีลอยด์ บีตา  เป็นสายเพปไทด์ขนาด 39–43 กรดอะมิโนซึ่งเป็นองค์ประกอบหลักของคราบแอมีลอยด์ พลาก (amyloid plaque) ในสมองของผู้ป่วยโรคอัลไซเมอร์ พลากดังกล่าวยังพบได้ในโรคสมองเสื่อมบางชนิดเช่น Lewy body dementia บางชนิด และโรคกล้ามเนื้ออักเสบเช่น inclusion body myositis แอมีลอยด์ บีตายังรวมกลุ่มคลุมรอบหลอดเลือดสมองในโรค cerebral amyloid angiopathy พลากหรือคราบดังกล่าวประกอบด้วยเส้นใยโปรตีนยุ่งเหยิงที่ลำดับการเรียงตัวปกติเรียกว่า "เส้นใยแอมีลอยด์" (amyloid fibers) ซึ่งเป็นการม้วนพับของโปรตีนที่ผิดปกติเช่นเดียวกับในเพปไทด์อื่นๆ เช่นพรีออน
ห้าราชวงศ์
ห้าราชวงศ์ ( ; ค.ศ. 907 - 960) เป็นราชวงศ์ที่ปกครองต่อจาก ราชวงศ์ถัง มีทั้งหมด 5 ราชวงศ์ ได้แก่ ราชวงศ์โฮ่วเหลียง (Later Liang Dynasty ; ค.ศ. 907 - 926), ราชวงศ์โฮ่วถัง (ค.ศ. 926 - 936), ราชวงศ์โฮ่วจิ้น (ค.ศ. 936 - 947), ราชวงศ์โฮ่วฮั่น (ค.ศ. 947 - 950), ราชวงศ์โฮ่วโจว (ค.ศ. 951 - 960) ก่อนที่ ซ่งไท่จู่ ปฐมจักรพรรดิแห่ง ราชวงศ์ซ่ง จะรวบรวมแผ่นดินจนเป็นปึกแผ่นได้สำเร็จ
Abeta
Aβ
Amyloid beta
ธนารักษ์พัฒนาสินทรัพย์
บริษัท ธนารักษ์พัฒนาสินทรัพย์ จำกัด เป็นหน่วยงานรัฐวิสาหกิจ สังกัดกรมธนารักษ์ กระทรวงการคลัง ทำหน้าที่ลงทุน ก่อสร้างอาคารและบริหารโครงการศูนย์ราชการกรุงเทพมหานคร และบริหารจัดการทรัพย์สินอื่นของรัฐตามนโยบายรัฐบาล
คณะรัฐมนตรีได้มีมติเมื่อวันที่ 25 พฤษภาคม 2547 อนุมัติให้กระทรวงการคลัง โดยกรมธนารักษ์ ดำเนินการโครงการศูนย์ราชการกรุงเทพมหานคร ทั้งนี้กระทรวงการคลังได้จัดตั้งบริษัทธนารักษ์พัฒนาสินทรัพย์ จำกัด (ธพส.) ซึ่งมีฐานะเป็นรัฐวิสาหกิจตามพระราชบัญญัติว่าด้วยวิธีการงบประมาณ พ.ศ. 2502 โดยกระทรวงการคลังเป็นผู้ถือหุ้นร้อยละ 99.99 ของทุนจดทะเบียนของ ธพส. และให้กรมธนารักษ์เป็นหน่วยงานกำกับดูแล ธพส.
บริษัทธนารักษ์พัฒนาสินทรัพย์ จำกัด มีทุนจดทะเบียนจำนวน 258,338,120 บาท โดยแบ่งออกเป็นหุ้นสามัญ ทั้งสิ้นจำนวน 25,833,812 หุ้น มูลค่าหุ้นที่ตราไว้หุ้นละ 10 บาท โดยกระทรวงการคลังถือหุ้นทั้งหมดเป็นจำนวน 25,833,805 หุ้น
ต่อมาบริษัทฯ ได้รับโอนศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา จังหวัดเชียงใหม่ มาจากสำนักงานพัฒนาพิงคนคร (องค์การมหาชน)
ศิลปะการต่อสู้แบบผสม
ศิลปะการต่อสู้แบบผสม (; MMA) คือ การต่อสู้ที่รวมเอาศิลปะการต่อสู้หลายแขนงเข้าไว้ด้วยกัน อย่างเช่น มวยไทย มวยสากล ยูโด มวยปล้ำ คาราเต้ แซมโบ บราซิลเลี่ยน ยูยิสสู มีทั้งการเตะต่อย และการทำให้คู่ต่อสู้ยอมแพ้
ศิลปะการต่อสู้ป้องกันตัวแบบผสมผสานครั้งแรกที่ถ่ายทอดผ่านทีวีคือรายการ อัลติเมท ไฟต์ติง แชมเปียนชิพ (Ultimate Fighting Championship) ครั้งที่ 1 ใน ค.ศ.1993 ในตอนนั้นยังไม่กฎกติกาอะไรมากนัก ก่อนมีการปรับเปลี่ยนกฎกติกาต่าง ๆ ให้เป็นที่ยอมรับมากขึ้นในวงการกีฬา ฮอยส์ เกรซี่ ซึ่งเป็นแชมป์คนแรกของรายการ UFC เป็นนักสู้ชาวบราซิล จูจิสสึ (BJJ)
กฎติกาของศิลปะการต่อสู้ป้องกันตัวแบบผสมผสานในตอนยุคแรกๆ ใน UFC ครั้งช่วงแรก รูปการต่อสู้ที่ไม่ตายตัวไม่มีกฎกติกา แต่มีการห้ามจิ้มตา และห้ามเตะเป้าในการแข่งเป็นแพ้คัดออก ใครชนะเข้ารอบ แข่งขันวันเดียวจบ แพ้ชนะอยู่ที่การน็อกคู่ต่อสู้ ทำให้คู่ต่อสู้ยอมแพ้ และกรรมการในเวทีสั่งยุติการแข่ง
กติกาการแข่งขันได้มีการพัฒนาขึ้น มีแข่งขันตามน้ำหนัก ผู้เข้าแข่งขันต้องมีการใส่ถุงมือนวม ใส่ฟันยาง มีการพักยก แพทย์สนามสั่งยุติแบบการแข่งขันมวย
ซึ่งการแข่งขันในแต่ละรายการต่างๆ กฎกติกาจะคล้ายๆกัน บางที่สามารถให้กระทืบคู่ต่อสูได้ เช่น รายการ Pride Fighting Championship ของประเทศญี่ปุ่น แต่ตอนนี้โดนยุบไปแล้วเพราะข่าวลือที่ว่า Pride FC ค้างเงินของพวกยากูซ่า
ควาร์ก
ควาร์ก ( อ่านว่า หรือ ) คืออนุภาคมูลฐานและเป็นส่วนประกอบพื้นฐานของสสาร ควาร์กมากกว่าหนึ่งตัวเมื่อรวมตัวกันจะเป็นอีกอนุภาคหนึ่งที่เรียกว่าแฮดรอน  ส่วนที่เสถียรที่สุดของแฮดรอนสองลำดับแรกคือโปรตอนและนิวตรอน ซึ่งทั้งคู่เป็นส่วนประกอบสำคัญของนิวเคลียสของอะตอม เนื่องจากปรากฏการณ์ที่เรียกว่า Color Confinement ควาร์กจึงไม่สามารถสังเกตได้โดยตรงหรือพบตามลำพังได้ มันสามารถพบได้ภายในแฮดรอนเท่านั้น เช่น แบริออน (ซึ่งโปรตอนและนิวตรอนเป็นตัวอย่าง) และภายใน มีซอน (มี'ซอน หรือเมซ'ซัน เป็นอนุภาคที่มีมวลระหว่างอิเล็กตรอนกับโปรตรอน มีประจุเป็นกลาง หรือเป็นบวกหรือลบ มีค่าสปิน) ด้วยเหตุผลนี้ สิ่งที่เรารู้จำนวนมากเกี่ยวกับควาร์กจึงได้มาจากการสังเกตที่ตัวแฮดรอนเอง
ควาร์กมีอยู่ 6 ชนิด เรียกว่า 6 สายพันธุ์ หรือ flavour ได้แก่ อัพ (up), ดาวน์ (down), ชาร์ม (charm), สเตรนจ์ (strange), ท็อป (top), และ บอตทอม (bottom) อัพควาร์กและดาวน์ควาร์กเป็นแบบที่มีมวลต่ำที่สุดในบรรดาควาร์กทั้งหมด ควาร์กที่หนักกว่าจะเปลี่ยนแปลงมาเป็นควาร์กแบบอัพและดาวน์อย่างรวดเร็วโดยผ่านกระบวนการการเสื่อมสลายของอนุภาค  ซึ่งเป็นกระบวนการเปลี่ยนสถานะของอนุภาคที่มีมวลมากกว่ามาเป็นสถานะที่มีมวลน้อยกว่า ด้วยเหตุนี้ อัพควาร์กและดาวน์ควาร์กจึงเป็นชนิดที่เสถียร และพบได้ทั่วไปมากที่สุดในเอกภพ ขณะที่ควาร์กแบบชาร์ม สเตรนจ์ ทอป และบอตทอม จะเกิดขึ้นได้ก็จากการชนที่มีพลังงานสูงเท่านั้น (เช่นที่อยู่ในรังสีคอสมิกและในเครื่องเร่งอนุภาค)
ควาร์กมีคุณสมบัติในตัวหลายประการ ซึ่งรวมถึงประจุไฟฟ้า ประจุสี สปิน และมวล ควาร์กเป็นอนุภาคมูลฐานเพียงชนิดเดียวในแบบจำลองมาตรฐานของฟิสิกส์อนุภาคที่สามารถมีปฏิกิริยากับแรงพื้นฐานได้ครบหมดทั้ง 4 ชนิด (คือ แรงแม่เหล็กไฟฟ้า, แรงโน้มถ่วง, อันตรกิริยาอย่างเข้ม และอันตรกิริยาอย่างอ่อน) รวมถึงยังเป็นอนุภาคเพียงชนิดเดียวเท่าที่รู้จักซึ่งมีประจุไฟฟ้าที่ไม่ใช่ตัวเลขจำนวนเต็มคูณกับประจุมูลฐาน ทุกๆ สายพันธ์ของควาร์กจะมีคู่ปฏิยานุภาค เรียกชื่อว่า "ปฏิควาร์ก" ซึ่งมีความแตกต่างกับควาร์กแค่เพียงคุณสมบัติบางส่วนที่มีค่าทางขนาดเท่ากันแต่มีสัญลักษณ์ตรงกันข้าม
มีการนำเสนอแบบจำลองควาร์กจากนักฟิสิกส์ 2 คนโดยแยกกัน คือ เมอร์เรย์ เกลล์-แมนน์ และ จอร์จ ซวิก ในปี ค.ศ. 1964 ซึ่งเสนอว่าควาร์กเป็นส่วนหนึ่งของรูปแบบของแฮดรอน มีหลักฐานที่แสดงถึงการมีอยู่จริงของพวกมันเพียงเล็กน้อยเท่านั้น จนกระทั่งมีการทดลองการกระจายแบบไม่ยืดหยุ่นแต่ลึก  ที่ห้องทดลองการเร่งอนุภาคแห่งชาติ SLAC (SLAC National Accelerator Laboratory) ในปี ค.ศ. 1968 เริ่มมีการสังเกตเฟลเวอร์ทั้งหกของควาร์กจากการทดลองเร่งอนุภาคในครั้งนั้น ควาร์กแบบทอป ซึ่งสังเกตพบครั้งแรกที่ เฟอร์มิแล็บ ในปี ค.ศ. 1995 นับเป็นเฟลเวอร์ที่ถูกค้นพบเป็นลำดับสุดท้าย